
REPUBLIKA HRVATSKA
ISTARSKA ŽUPANIJA
OPĆINA MOTOVUN-MONTONA
KLASA: 112-01/26-01/05
URBROJ: 2163-28-03-26-3
Motovun-Montona, 11. rujna 2026.

OBAVIJEST I UPUTE KANDIDATIMA

koji se prijavljuju na javni natječaj za prijam u službu na neodređeno vrijeme na radno mjesto referent - komunalni redar

Javni natječaj objavljen je u „Narodnim novinama“, broj 103/26 dana 16. rujna 2026.
Rok za podnošenje prijava na natječaj je do 24. rujna 2026. godine.

Izrazi koji se koriste u ovoj obavijesti, a imaju rodno značenje, odnose se jednako na muški i ženski rod. 

Stručni uvjeti radnog mjesta:
· [bookmark: _Hlk100060282]najmanje srednja stručna sprema, gimnazijskog, društvenog ili tehničkog strukovnog usmjerenja
· najmanje jedna godina radnog iskustva na odgovarajućim poslovima 
· položen državni stručni ispit 
· poznavanje rada na računalu
· aktivno poznavanje jednog stranog jezika
· poznavanje rada na računalu
· položen vozački ispit za B kategoriju vozila.

Opis poslova radnog mjesta:
· obavlja stalnu i neposrednu kontrolu nad provedbom Odluke o komunalnom redu i s tim u vezi donosi odgovarajuća upravna rješenja i optužne prijedloge (približan postotak radnog vremena potreban za obavljanje navedenih poslova - 20%)
· obavlja poslove komunalnog redara, osobito patrolnu službu, očevide, piše zapisnike, vodi upravni prvostupanjski postupak iz područja komunalnog redarstva, izriče i naplaćuje mandatne kazne, daje izvještaje o napravljenim prekršajima, vodi upravne postupke uklanjanja stvari s javnih površina, poduzima propisane mjere za zaštitu javnih površina, komunalnih objekata i ostale općinske imovine (približan postotak radnog vremena potreban za obavljanje navedenih poslova - 10%)
· organizira, provodi i nadgleda poslove u svezi s javnom rasvjetom, održavanjem zelenih površina i opreme na zelenim površinama, čišćenje javnoprometnih površina, održavanje prometnica i svih javnih pješačkih komunikacija u nadležnosti Općine, sanacijom odlagališta i divljih odlagališta, obavlja nadzor nad provedbom zakona i drugih propisa iz područja komunalnog gospodarstva, vodi propisane očevidnike i izdaje izvode iz tih očevidnika, vodi postupke radi utvrđivanja činjenica o kojima se ne vode službeni očevidnici i izdaje odgovarajuća uvjerenja o tim činjenicama, podnosi izvješća tijelima Općine iz ovog područja (približan postotak radnog vremena potreban za obavljanje navedenih poslova - 10%)
· prati, organizira i provodi propise u vezi životinja, pasa lutalica i zbrinjavanja lešina s javnih površina (približan postotak radnog vremena potreban za obavljanje navedenih poslova - 10%)
· ovisno o provedenom očevidu, potiče pravovremeno održavanje komunalne infrastrukture, prijavljuje nadležnom službeniku uočene promjene vlasnika objekata i pojavu novih obveznika plaćanja komunalne naknade i općinskih poreza (približan postotak radnog vremena potreban za obavljanje navedenih poslova - 10%)
· prati stanje bespravne izgradnje i sudjeluje u predlaganju mjera za njeno suzbijanje, postupa i izdaje akte prema drugim propisima u kojima je komunalni redar ovlašten za postupanje (približan postotak radnog vremena potreban za obavljanje navedenih poslova - 10%)
· obavlja poslove prema drugim zakonskim i podzakonskim propisima kojima je komunalni redar ovlašten za postupanje (Zakon o gradnji i Zakon o održivom gospodarenju otpadom) (približan postotak radnog vremena potreban za obavljanje navedenih poslova - 10%)
· poduzima druge radnje i mjere za koje je ovlašten (približan postotak radnog vremena potreban za obavljanje navedenih poslova - 10%)
· izvršava druge zadatke i poslove po nalogu pročelnika (približan postotak radnog vremena potreban za obavljanje navedenih poslova - 10%)

Podaci o plaći:
Plaća je utvrđena Odlukom o koeficijentima za obračun plaće službenika i namještenika u Jedinstvenom upravnom odjelu Općine Motovun-Montona („Službeni glasnik Općine Motovun“, broj 2/24.). Osnovnu plaću službenika čini umnožak koeficijenta složenosti poslova radnog mjesta koji iznosi 1,15 i osnovice za obračun plaće, uvećan za 0,5 % za svaku navršenu godinu radnog staža. Osnovica za obračun plaće službenika u Općini Motovun-Montona utvrđena je odlukom općinskog načelnika i iznosi 1034,33 eura bruto.

Prethodna provjera znanja i sposobnosti:
Prethodna provjera znanja i sposobnosti obuhvaća pisano testiranje i intervju. Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz natječaja. 
Za kandidata koji ne pristupi prethodnoj provjeri znanja smatra se da je povukao prijavu na natječaj. Po dolasku na prethodnu provjeru od kandidata će se zatražiti predočenje odgovarajuće isprave (osobne iskaznice) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri. Nakon utvrđivanja identiteta kandidata, prethodna provjera započinje s testiranjem. 
Pisana provjera znanja sastoji se od provjere znanja iz teorijskog dijela provjere stručnog znanja iz područja nadležnosti jedinice lokalne i područne (regionalne) samouprave i njenog upravnog tijela.
Intervju se provodi samo s kandidatima koji su ostvarili najmanje 50% bodova iz pisane provjere znanja i sposobnosti.
Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na ikoji drugi način remetiti koncentraciju kandidata, a mobitel je potrebno isključiti.
Kandidati koji će moći pristupiti intervjuu, bit će o tome obaviješteni.
Kroz intervju s kandidatima utvrđivat će se poznavanje organizacijskih i komunikacijskih vještina, kreativnost, profesionalna motiviranost i motivacija za rad u Općini Motovun-Montona. 
Nakon provedenog postupka, Povjerenstvo će izvršiti ocjenjivanje kandidata i sastaviti Izvješće o provedenom postupku te utvrditi rang listu kandidata prema ukupnom broju ostvarenih bodova na pisanom testiranju i intervjuu. Povjerenstvo potom dostavlja izvješće pročelniku Jedinstvenog upravnog odjela.


Pravni izvori za pripremanje kandidata za prethodnu provjeru:
Pitanja kojima se testira provjera znanja i sposobnosti bitnih za obavljanje poslova radnog mjesta - pisana provjera znanja, temelji se na sljedećim propisima:
· Zakon o lokalnoj i područnoj (regionalnoj) samoupravi („Narodne novine“ 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) članci 1.- 6., 18.-20., 27.-56.c 
· Zakon o općem upravnom postupku („Narodne novine“ 47/09, 110/21) članci 79.-82.,  96.-121. 
· Zakon o komunalnom gospodarstvu („Narodne novine“ 68/18, 110/18, 32/20, 145/24) članci 104.-125. 
· Zakon o građevinskoj inspekciji („Narodne novine“ 153/13, 145/24) članak 2. i 42.- 60. 
· Zakon o gospodarenju otpadom („Narodne novine“ broj 84/2, 142/23) članci 10., 13., 100. - 101., 112., 115., 136., 140. i 145. 
·  Prekršajni zakon („Narodne Novine“ 107/07, 39/13, 157/13, 110/15, 70/17, 118/18, 114/22) članak 5., 31.- 34., 41.- 43., 239. i  245. 
· Pravilnik o jednostavnim i drugim građevinama i radovima („Narodne novine“ 112/17, 34/18, 36/19, 98/19, 31/20, 74/22 155/23) cijeli tekst 
· Statut Općine Motovun-Montona („Službeni glasnik Općine Motovun“, broj 5/25 

Postupak testiranja:
Na testiranje je potrebno donijeti osobnu iskaznicu ili drugu ispravu na kojoj se nalazi fotografija s kojom se dokazuje identitet osobe. Ne postoji mogućnost naknadnog pisanog testiranja, neovisno o razlozima koji pojedinog kandidata eventualno spriječe da testiranju pristupi u naznačeno vrijeme. Smatra se da je kandidat koji nije pristupio testiranju povukao prijavu na javni natječaj. Nakon utvrđivanja identiteta i svojstva kandidata, kandidatima će biti podijeljena pitanja iz navedenih područja testiranja. Vrijeme trajanja testiranja - 60 minuta.

Poziv na testiranje bit će objavljen najmanje 5 dana prije testiranja na internetskoj stranici i na oglasnoj ploči Općine Motovun-Montona.

Ostale upute:
Podnositelji prijava dužni su u prijavi priložiti sve priloge i podatke naznačene u javnom natječaju i to u obliku navedenom u natječaju. Manjak samo jedne isprave ili dostava jedne isprave u obliku koji nije naveden u natječaju isključuje podnositelja iz statusa kandidata. 

Ako podnositelj prijave utvrdi da je potrebno dopuniti prijavu koja je već podnijeta, to je moguće učiniti zaključno do isteka roka u natječaju.

Prijave kandidata koji ne ispunjavaju formalne uvjete za prijem u službu, navedene u natječaju, ne upućuju se u daljnji postupak provjere znanja i sposobnosti i o tome će se podnositelj prijave obavijestiti pisanim putem.


Povjerenstvo za provedbu javnog natječaja

